Diari Oficial de la Generalitat Valenciana


Sumari del DOGV 379, del 21-05-1986 (1986/806279)

ORDRE de 17 d'abril de 1986, de la Conselleria de Cultura, Educació i Ciència, per la qual es fixa la normativa per a l'elecció del Consell Directiu i el Director dels Centres de Professors de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   379

Data del DOGV
:   21-05-1986

Secció del DOGV
:   ALTRES DISPOSICIONS

Número del document
:   1986/806279


Data del document
:   17-04-1986

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Anàlisi jurídica

Ordre de 17 d'abril de 1986, de la Conselleria de Cultura, Educació i Ciència, per la qual es fixa la normativa per a l'elecció del Consell Directiu i el Director dels Centres de Professors de la Comunitat Valenciana.  
Pel Decret 12/1985, de 14 de febrer, del Consell de la Generalitat Valenciana es regulà la creació i el funcionament dels Centres de Professors de la Comunitat Valenciana. En el seu article cinqué s'indica que al front de cada Centre de Professors hi haurà un Director nomenat per la Conselleria de Cultura, Educació i Ciència proposta del Consell Directiu, excepte per al primer any de funcionament de cada Centre en què el nomenament es farà mitjançant concurs de mèrits, com indica la Disposició Transitòria de l'esmentat Decret. Igualment l'article sisé de l'esmentat Decret diu que en cada Centre de Professors hi haurà un Consell Directiu presidit pel Director d'aquest i integrat per professors pertanyent a l'equip tècnic-pedagògic, fins un màxim de tres, i professors elegits pels professionals de l'ensenyament adscrit s al Centre, d?entre els coordinadors dels moviments de renovació pedagògica, seminaris o grups de treball, fins un màxim de set.   
Creats els Centres de Professors d'Alacant, Alcoi, Castelló, Elx, Gandia, Montcada, Torrent i València, nomenats els Directors d'aquests per concurs de mèrits, així com els membres del equips tècnic-pedagògics per Ordres de 10 d'abril de 1985, 20 de juliol de 1985 i Resolució de 18 de febrer de 1986 de la Conselleria de Cultura, Educació i Ciència respectivament, cal fixar la normativa que regule l'elecció del Consell Directiu per al seu primer any de funcionament i la proposta de nomenament de Director.   
Per tot això, en compliment de la Disposició Final de l'esmentat Decret 12/1985, de 14 de febrer, així com fent ús de les facultats que en confereix l'article 35 de la Llei 5/1983 de la Generalitat Valenciana, de 30 de desembre, de Govern Valencià,   
ORDENE:  
Article primer  
El Consell Directiu dels Centres de Professors, durant el primer any de funcionament, estarà format per:   
a) El Director del Centre que el presidirà.   
b) Set membres elegits entre els coordinadors dels moviments de renovació pedagògica, seminaris o grups de treball adscrits al Centre.   
c) Tres membres de l'equip tècnic-pedagògic elegits quan el numero de l'equip supere als tres membres per l'equip tècnic-pedagògic.   
Article segon  
Al llarg del mes de juny es procedirà a l'elecció dels membres del Consell Directiu de cada Centre de Professors.   
Article tercer  
1. Tindran dret a vot tot els professionals de l'ensenyament adscrits al Centre de Professors abans del 15 de maig. La llista dels electors es farà pública al tauler d'anuncis del Centre i hi haurà un període de 10 dies per a l'esmena de possibles errors.   
El dia 31 de maig es farà pública la llista definitiva, una còpia de la qual s'enviarà a la Direcció General d'Ensenyaments Universitaris i Investigació.   
2. Segons que disposa l'article sisé del Decret 12/1985, podran presentar candidatures per a membres del Consell Directiu tots els coordinadors dels moviments de renovació pedagògica, seminaris o grups de treball adscrits al Centre com a tals.   
3. Per tal de ser elegit membre del Consell Directiu és necessari, com a mínim, el 5% dels vots de la totalitat del caus.   
4. Els coordinadors hauran estat elegits pels seus respectius col·lectius i la seua condició serà certificada pel Director del Centre.   
Article quart  
1. Correspondrà a la Direcció General d'Ensenyaments Universitaris i Investigació fixar el dia de la votació.   
2. En cada Centre de Professors es constituirà una Mesa Electoral presidida per un representant dels Serveis Territorials nomenat pel seu cap i formada per: el Director del Centre, un representant de l'equip d'assessors tècnic-pedagògics i dos membres del Centre, amb designació prèvia per sorteig, entre la totalitat dels membres adscrits.   
De la mateixa manera es nomenarà un suplent per a cada membre de la Mesa Electoral.   
Els càrrecs de les Meses Electorals no podran ser exercits pels qui es presenten com a candidats.   
3. El vot serà directe, lliure, secret i no delitable. Els electors hauran d'acreditar la seua personalitat mitjançant la presentació del Document Nacional d'Identitat. Amb la finalitat d'aconseguir la major participació possible, es podrà fer ús del vot per correu. A tal efecte, les cartes que continguem el vot hauran d'estar en poder de la Mesa Electoral del Centre abans de l'escrutini, mitjançant un procediment que garantesca el secret del vot i la identificació de l'elector.   
4. Una volta finalitzada la votació la Mesa procedirà a l'escrutini dels vots. Efectuat el recompte, que serà públic, s'estendrà una Acta que signaran tots el components de la Mesa, en la qual es farà constar el nombre de vots obtinguts per cada candidat. Una còpia d'aquesta Acta serà tramesa a la Direcció General d'Ensenyaments Universitaris i Investigació.   
5. L'endemà de la votació, el President de la Mesa Electoral proclamarà públicament els candidats que hagen obtingut major nombre de vots sempre que es complesca amb els requisits establerts en l'article tercer d'aquesta Ordre. En cas d'empat, serà elegit el candidat que tinga major antiguitat en l'adscripció al Centre.   
6. Si no es cobrís alguna de les vacants del consell per manca de candidats o per no haver obtingut el nombre de vots necessari, el Director General d'Ensenyaments Universitaris i Investigació numeraria com a membre del Consell la persona que considere més idònia, sempre que complesca el requisit de ser coordinador d'un moviment de renovació pedagògica, seminari o grup de treball adscrit al Centre de Professors.   
7. Les possibles reclamacions que se susciten seran presentades dins el termini de les quaranta-vuit hores següents a l'elecció davant la Direcció General d'Ensenyaments Universitaris i Investigació, la Resolució de la qual finalitzarà la via administrativa.   
Article cinqué  
1. El Consell Directiu de cada Centre quedarà constituït abans del 30 de juny i el seu funcionament haurà d'atenir-se a l'indicat en el Reglament de Règim Interior.   
2. El Consell Directiu haurà d'elaborar el Reglament de Règim Intern abans de l'1 d'octubre de 1986 i l'aprovació correspondrà a la Direcció General d'Ensenyaments Universitaris i Investigació.   
3. Fins el moment de l'aprovació del Reglament de Règim Intern el procediment d'aprovació d'acords i de presa de decisions dins el Consell Directiu s'ajustarà als previstos en la Llei de Procediment Administratiu, en els seus articles 9 al 15.   
4. En cas de produir-se alguna baixa dins el Consell Directiu en serà proclamat membre el candidat inicialment no elegit que hagués obtingut major nombre de vots sempre que aquest siga superior del 5% del cens de votants.   
Article sisé  
El Director d'un Centre de Professors serà nomenat per la Direcció General d'Ensenyaments Universitaris i Investigació a proposta del Consell Directiu.   
Aquesta proposta la realitzarà el Consell Directiu abans del 15 de juliol.   
Article seté  
1. Podran presentar la candidatura a Director d'un Centre de Professors els membres del Consell Directiu, els coordinadors del moviments de renovació pedagògica, seminaris o grups de treball a aquest Centre, que complesquen el requisit de ser funcionaris públics en actiu.   
2. Els candidats a Director hauran de presentar per escrit davant el Consell Directiu les línies bàsiques del seu programa d'actuació i el currículum vitae.   
3. L'elecció de Director es realitzarà per majoria absoluta del membres del Consell Directiu i la votació s'efectuarà mitjançant sufragi directe, lliure, personal i secret. Si en la primera votació cap candidat obtingués majoria absoluta, es procediria a una nova convocatòria en el termini de quaranta-vuit hores i es dirimiria la votació també per majoria absoluta.   
Finalitzat l'escrutini s'estendrà una Acta signada per tots els membres de la Mesa en la qual es façs constar el nombre de vots obtinguts per cada candidat i les incidències que s?escaiguem. Una còpia d'aquesta Acta es trametrà a la Direcció General d?Ensenyaments Universitaris i Investigació.   
4. El Consell Directiu proposarà a la Direcció General d'Ensenyaments Universitaris i Investigació com a Director el candidat que haja obtingut la majoria absoluta dels vots. La proposta s'acompanyarà del programa d'actuació i currículum vitae de la persona que es propose.   
5. En absència de candidats, o quan aquests no obtinguessin la majoria absoluta, la Conselleria de Cultura, Educació i Ciència nomenarà Director amb caràcter accidental pel període d'un any.   
DISPOSICIONS FINALS  
Primera  
S'autoritza la Direcció General d'Ensenyaments Universitaris i Investigació per dictar les normes necessàries per a l'aplicació i desplegament del que estableix aquesta Ordre.   
Segona  
Aquesta Ordre entrarà en vigor el dia que es publique en el Diari Oficial de la Generalitat Valenciana   
València, 17 d'abril de 1986.  
El Conseller de Cultura, Educació i Ciència,  
CEBRIA CISCAR I CASABAN